87. ΑΝΑΓΚ. ΝΟΜΟΣ υπ’ αριθ. 401 της 9/14 Μαΐου 1968 (ΦΕΚ Α΄ 106) Περί καθορισμού των αποδοχών Νομαρχών κλπ. Άρθρ.1.-1.Εις περίπτωσιν καθ’ ην καθήκοντα Νομάρχου ανατίθενται κατά τας κειμένας διατάξεις εις πολιτικούς δημοσίους υπαλλήλους ή αξιωματικούς των Ενόπλων Δυνάμεων και των Σωμάτων Ασφαλείας ή υπαλλήλους Ν.Π.Δ.Δ. και Οργανισμών η εις συνταξιούχους του Δημοσίου, ούτοι δικαιούνται να επιλέγωσι τας αποδοχάς της οργανικής των θέσεως ή την σύνταξίν των ή τας αποδοχάς Νομάρχου. 2.Εις τους εκ των ανωτέρω επιλέγοντας τας αποδοχάς της οργανικής των θέσεως ή την σύνταξίν των παρέχεται πέραν τούτων και το δια του Νομάρχας προβλεπόμενον επίδομα λόγω εξόδων παραστάσεως, εφ’ όσον δεν λαμβάνωσι τοιούτον εκ της οργανικής των θέσεως. Άρθρ.2.-1.Το επίδομα λόγω εξόδων παραστάσεως των Νομαρχών αυξάνεται από 1ης Μαρτίου 1968 εις δρχ. 5.000 μηνιαίως. Της αυξήσεως ταύτης δικαιούνται οι εν άρθροι 1 του παρόντος αναφερόμενοι υπάλληλοι κλπ. από της χρονολογίας αφ’ ης ανετέθησαν αυτοίς καθήκοντα Νομάρχου. 2.Το αυτό ως άνω επίδομα των Γενικών Επιθεωρητών Διοικήσεως αυξάνεται εις το εις ο αυξάνεται ποσόν των 5.000 δραχμών μηνιαίως δια τους Νομάρχας από της ενάρξεως της ισχύος του παρόντος. Άρθρ.3.-1.Εις περίπτωσιν καθ’ ην καθήκοντα Διοικητού Αγίου Όρους ανατίθενται εις πολιτικόν δημόσιον υπάλληλον ή Αξιωματικόν των Ενόπλων Δυνάμεων και των Σωμάτων Ασφαλείας, ή υπάλληλον Ν.Π.Δ.Δ. και Οργανισμών ή εις συνταξιούχον του Δημοσίου, ούτος δικαιούται να επιλέξη τας αποδοχάς της οργανικής του θέσεως ή την σύνταξίν του ή τον βασικόν μισθόν Νομάρχου. 2.Εις τον Διοικητήν του Αγίου Όρους παρέχεται επίδομα λόγω εξόδων παραστάσεως, οριζόμενον εις δρχ. 3.000 μηνιαίως. 3.Εις περίπτωσιν καθ’ ην ο εις ον ανατίθενται καθήκοντα Διοικητού Αγίου Όρους επιλέξη, κατά την παρ. 1 του παρόντος άρθρου, τας αποδοχάς της οργανικής του θέσεως ή την σύνταξίν του, ούτος, πέραν τούτων, δικαιούται και του υπό της προηγουμένης παραγράφου προβλεπομένου επιδόματος, εφ’ όσον δεν λαμβάνει τοιούτον επίδομα εκ της οργανικής του θέσεως. Άρθρ.4.-1. Αι διατάξεις του άρθρ. 12 του Ν.Δ. 1050/1942 «περί παροχής υπό του Μ.Τ.Π.Υ. εις τους μερισματούχους αυτού εκτάκτου προσωρινού χορηγήματος και περί τροποποιήσεως και συμπληρώσεως ενίων διατάξεων περί του Μ.Τ.Π.Υ. «δεν εφαρμόζονται επί των εν ενεργεία στρατιωτικών, εις ους ανατίθενται καθήκοντα Νομάρχου. Επ’ αυτών εφαρμόζονται αι διατάξεις του άρθρ. 6 του Ν.Δ. 3020/54 «περί παροχής διευκολύνσεων εις τους μετόχους του Μ.Τ.Π.Υ. κλπ». 2.Οι εις ους ανατίθενται καθήκοντα Νομάρχου στρατιωτικοί συνταξιούχοι, δύνανται, τη αιτήσει των, να εξαιρώνται των διατάξεων του άρθρ. 12 του Ν.Δ. 1050/42, ως και να απαλλάσωνται των εξ’ οιαδήποτε αιτίας υπέρ τρίτων κρατήσεων. Άρθρ.5.-1.Αι κατά τας διατάξεις των άρθρ. 1 έως 3 του Ν.Δ. 4432/1964 «περί συνταξιοδοτήσεως Γενικών Επιθεωρητών Διοικήσεως, Νομαρχών κλπ», δικαιουμένοι συντάξεως, δικαιούνται και μερίσματος εκ του Μετοχικού Ταμείου Πολιτικών Υπαλλήλων, εφ’ άπαξ βοηθήματος εκ του ταμείου Προνοίας Δημοσίων Υπαλλήλων και εφ’ άπαξ ως και μηνιαίου βοηθήματος εκ του ταμείου Ασφαλίσεως Δημοτικών και Κοινοτικών Υπαλλήλων, αναλόγου προς τα έτη ασφαλίσεως αυτών, προσηυξημένα κατά τα επί πλέον των ετών τούτων έτη συνταξίμου υπηρεσίας. Τα επί πλέον έτη αναγνωρίζονται και εξαγοράζονται, κατά τας ισχυούσας οργανικάς διατάξεις των Ταμείων τούτων. 2.Το ποσόν της εξαγοράς καταβάλλεται,  προκειμένου περί του Μετοχικού Ταμείου  Πολιτικών Υπαλλήλων δια παρακρατήσεως του 1/5  εκ     του     παρ΄  αυτού   καταβληθησομένου   μερί(Αντί για τις σελ. 384,35(β) –384,854(α) Σελ. 384,35(γ) Τεύχος Ε13-Σελ. 101 Αποδοχές Δημοσίων Υπαλλήλων 2.Ζ.α.82-87 σματος, προκειμένου δε περί του Ταμείου Προνοίας Δημοσίων Υπαλλήλων και του Ταμείου Ασφαλίσεως Δημοτικών και Κοινοτικών Υπαλλήλων δια παρακρατήσεως ολοκλήρου του οφειλομένου δια την αναγνώρισιν ποσού εκ του παρ’ αυτών καταβληθησομένου εφ’ άπαξ βοηθήματος. Δια του άρθρ. 3 Νομ. 99/1975 (τόμ. 29 σελ. 90,658) ωρίσθη ότι αι διατάξεις των ανωτέρω παρ. 1 και 2 εφαρμόζονται και επί πάντων των διορισθέντων μετά την 23 Ιουλ. 1974 και διοριζομένων Νομαρχών και αναπληρωτών Νομαρχών της κατηγορίας ειδικών θέσεων. 3.Η ισχύς του παρόντος Α. Νόμου, όπου δεν ορίζεται άλλως, άρχεται από 21ης Απρ. 1967, πλην των διατάξεων του άρθρ. 5 τούτου, ων η ισχύς άρχεται από της δημοσιεύσεώς του παρόντος εις την Εφημερίδα της Κυβερνήσεως. Βλ. ήδη και αποφ. 98822/1971 κατωτ. αριθ. 106. 